अहिले कर्मचारीहरू स्थानीय तहमा जान मानिरहेका छैनन् भन्ने बाहिर आइरहेको छ । यदि त्यस्तो हो भने अवकास हुने उमेरको सन्दर्भलाई पनि जोड्दा स्थानीय तहमा अझ बढोत्तरी गरेर लगेर जाने हो कि ? समग्र प्रदेशमा ६० वर्ष राखेर त्यहाँ ६३ वर्ष राख्ने हो कि ? स्थानीय तहमा घरमै बसेर नजिकको ठाउँहरूमा काम गर्न सकिने र आफ्नै सरकारको रूपमा रहेको स्थानीय सरकारलाई समृद्धिमा लिएर जान सकिन्छ भन्ने अवधारणा पनि अघि सार्न सकिन्छ । वर्तमान कर्मचारी समायोजनको अन्योलता हटाउने र मुलुक समृद्ध बनाउने त्यो पनि एउटा उपाय रच्न सकिन्छ ।
